b'\n_START_ARTICLE_\nGooglov samovoze\xc4\x8di avtomobil\n_START_PARAGRAPH_\nGooglov samovoze\xc4\x8di avto je razli\xc4\x8dica avtonomnega vozila, ki ga je razvil Google X v okviru svojega projekta za razvoj tehnologij za uporabo predvsem v elektri\xc4\x8dnih vozilih. Programska oprema name\xc5\xa1\xc4\x8dena v Googlovih avtomobilih se imenuje "Google voznik".  Napisi na straneh avtomobila ozna\xc4\x8dujejo, da gre za "samostojno vo\xc5\xbenjo avtomobila". Projekt je pri\xc4\x8del Sebastian Thrun, nekdanji direktor laboratorija za umetno inteligenco v Stanfordu in eden od soizumiteljev Google Street Viewa. Thrunova ekipa je ustvarila robotsko vozilo Stanley, ki je zmagalo leta 2005 na tekmovanju DARPA Grand Challenge in prejela nagrado v vi\xc5\xa1ini 2 milijona dolarjev od Ameri\xc5\xa1kega ministrstva za obrambo. Skupino, ki razvija sistem, sestavljala 15 Googlovih in\xc5\xbeenirjev, med njimi Chris Urmson, Mike Montemerlo in Anthony Levandowski, ki so sodelovali tudi na tekmovanjih DARPA Grand and Urban Challenges. Zakonodaja, ki dopu\xc5\xa1\xc4\x8da vo\xc5\xbenjo vozil brez voznika, je bila sprejeta v \xc5\xa1tirih ameri\xc5\xa1kih zveznih dr\xc5\xbeavah, vklju\xc4\x8dno z Washingtonom.\n_START_SECTION_\nTehnologija\n_START_PARAGRAPH_\nProjektna skupina je opremila ve\xc4\x8d razli\xc4\x8dnih modelov avtomobilov z opremo za samostojno vo\xc5\xbenjo, znamke vozil Toyota Prius, Audi TT in Lexus RX450h,  Google je razvil tudi svoje lastno vozilo, ki je sestavljeno v Roush podjetju in uporablja opremo blagovnih znamk Bosch, ZF Lenksysteme, LG, in Continental._NEWLINE_Googlovi robotski avtomobili imajo za pribli\xc5\xbeno 150.000 dolarjev vgrajene opreme, vklju\xc4\x8dno z 70.000 dolarji vreden LIDAR sistem.Daljinomer name\xc5\xa1\xc4\x8den na vrhu je VELODYNE laser z 64 \xc5\xbearki. Ta laser omogo\xc4\x8da vozilu ustvarjanje podrobnega 3D zemljevida okolice. Avto uporablja te generirane zemljevide in jih zdru\xc5\xbeuje z dostopnimi zemljevidi visoke lo\xc4\x8dljivost, ter proizvaja razli\xc4\x8dne vrste podatkovnih modelov, ki omogo\xc4\x8dajo, da se vozilo samostojno premika v prostoru.'